cyanic-selkie/wikianc huggingface dataset:
Skedsmo Ishockeyklubb
Historikk
Skedsmo Ishockeyklubb fikk navnet etter sammenslåing av Lillestrøm / Skedsmo Ishockeyklubb (LSI) og Skjetten SK (SSK) sine ishockey-grupper i 2007. Stiftelsesdatoen 28. mars 1990 skriver seg fra LSI som er videreførende idrettsklubb. LSI ble i sin tid dannet gjennom en sammenslutning av Skedsmo Hockey og ishockeygruppa i Lillestrøm Sportsklubb (LSK). Hockey-aktiviteten ble på mange måter flyttet fra Lillestrøm og samlet på Skedsmokorset der det ble bygd ishall.
1410 Margret
1410 Margret er en hovedbelteasteroide og går i bane innenfor asteroidefamilien Eos. Den ble oppdaget 8. januar 1937 av Karl Wilhelm Reinmuth ved Landessternwarte Heidelberg-Königstuhl i Heidelberg.
Sessvollmoen kapell
Sessvollmoen kapell er et kapell fra tilknyttet Sessvollmoen leir i Ullensaker kommune i Akershus.
Kapellet ble opprinnelig byget som garnisonskapell på Gardermoen flystasjon og sto ferdig 18. februar 1952. I forbindelse med byggingen av ny hovedflyplass på Gardermoen ble det flyttet til Sessvollmoen i 1996, og offisielt gjenåpnet av Oslo biskop 29. oktober 1997.
Kirken har 40 plasser.
Det var en gang – verdensrommet
Det var en gang – verdensrommet (orig. Il était une fois l'Espace) er en fransk animert science fiction-serie for barn fra 1982. Serien er Albert Barillés første oppfølger til Det var en gang et menneske, og plukker opp tråden der denne slutter, med at jorden blir ødelagt og menneskene må flytte ut i rommet. I motsetning til de andre Det var en gang...-seriene er ikke denne dokumentarisk, men snarere en science fiction-serie med innslag av lærerike fakta. Serien består av 26 episoder.
Khíos (prefektur)
Khíos (gresk Χίος Khíos) var et prefektur i Hellas i periferien De nordegeiske øyer. Hovedstaden i prefekturet er Khíos by. Prefekturet består av øyene Khíos, Oinousses, Psará, og den ubebodde Antipsara, alle i det egeeiske hav.
Det var en gang – verdensrommet
Den ble ikke vist på NRK, men ble utgitt på video i 1986. I 2008 ble den utgitt på DVD med norsk tale.
Aurlandsfjorden
Aurlandsfjorden er en fjordarm på sørsiden av Sognefjorden i Vestland. Fjorden er omtrent 29 kilometer lang og strekker seg gjennom kommunene Vik, Lærdal og Aurland. Omtrent 11 kilometer fra innløpet deler fjorden seg. Nærøyfjorden går mot sørvest mens Aurlandsfjorden fortsetter mot sørøst. Aurlandsvangen ligger langs fjorden.
Byfjorden (Rogaland)
Byfjorden er en fjord på østsiden av Randaberg og sørøstover til sentrum av Stavanger. Den har innløp fra Kvitsøyfjorden mellom Tungeneset i Randaberg og Bruholmen vest for Bru i Rennesøy kommune. Fra innløpet og sør til Vågen i sentrum av Stavanger er fjorden omtrent 10,5 kilometer lang.
1411 Brauna
1411 Brauna er en hovedbelteasteroide. Den ble oppdaget 8. januar 1937 av Karl Wilhelm Reinmuth ved Landessternwarte Heidelberg-Königstuhl i Heidelberg.
Byfjorden (Rogaland)
Fra Randaberg går den nesten 6 kilometer lange Byfjordtunnelen under fjorden og videre til Rennesøy som en del av Rennfastsambandet langs E39. Sør for Bru ligger øyen Hundvåg. Mellom Hundvåg og Bru går Åmøyfjorden østover til Horgefjorden.
Alexander Wurz
Alexander Wurz (født 15. februar 1974 i Waidhofen an der Thaya, Østerrike) er en tidligere Formel 1-fører. Han er i dag testfører for Honda Racing F1. Han er sønn av Franz Wurz som ble europamester i rallycross tre ganger.
Fra 1998 til 2000 var han sammen med Giancarlo Fisichella fast i Benetton stallen, men de store resultatene uteble. Foran 2001-sesongen signerte han som testfører for McLaren. Han holdt seg i McLaren ut 2005-sesongen, men kjørte bare et løp på denne tiden og endte da på en tredjeplass. Før 2006-sesongen gikk han til Williams F1, igjen som testfører. Wurz ble imidlertid forfremmet til fører foran 2007-sesongen og klarte da en tredjeplass i Canada. Mot slutten av sesongen annonserte han at han la opp som Formel 1-fører, men han signerte likevel for Honda foran 2008-sesongen, igjen som testfører.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde) Noter til tabellen:
Coen de Koning
Coen de Koning (født 30. mars 1879 i Edam, død 29. juli 1954 i Breda ) var en nederlandsk skøyteløper.
Han ble verdensmester på skøyter i 1905 i den nederlandske byen Groningen. Det var bare fire deltakere i mesterskapet, blant andre nordmannen Martinus Lørdahl, som vant 500-meteren. De Koning vant de tre resterende distansene, og kunne dermed kåres til verdensmester.
De Konings nasjonale rekorder på 500 og 10 000 meter fra 1905 ble stående i over 20 år. Coen de Koning er også kjent for å ha vunnet Elfstedentocht to ganger, i 1912 og 1917. Han satte i 1906 også uoffisiell verdensrekord i en times løp, med distansen 32,370 meter, en rekord som stod til 1928.
Labradorstrømmen
Labradorstrømmen er en kald havstrøm nord i Atlanterhavet som strømmer fra Nordishavet sørover langs Labradorkysten, passerer rundt Newfoundland og fortsetter sørover langs østkysten av Nova Scotia. Strømmen er en fortsettelse av Vestgrønlandsstrømmen og Baffinstrømmen.
Phymatodes pusillus
Phymatodes pusillus er en bille som tilhører familien trebukker (Cerambycidae). I Norden har den bare bestander i Småland i Sverige.
Langwasser Mitte undergrunnsstasjon
Langwasser Mitte er en undergrunnsstasjon på Nürnbergs undergrunnsbanenettverk. Langwasser Mitte er på linjen U1. Stasjonen befinner seg under bakkenivå.
Phymatodes pusillus
Utseende
En liten til middelsstor (5–10 mm), avlang, svart trebukk. Antennene er mørke og omtrent halvparten så lange som kroppen. Pronotum er bredere enn langt med rundede sider, svært fint punktert og blankt svart, med mørke, oppstående hår. Dekkvingene har markerte, rettvinklede skuldre, er parallellsidige, middels fint punkterte og blanke. Fargen er svart. Beina er korte og kraftige, mørke, lårene noe fortykkede.
Anna Wisborg Blix
Anna Wisborg Blix (født 1985 i Bergen, oppvokst i Hammerfest) er en norsk biolog, journalist, politiker (Rødt) og forfatter.
Phymatodes pusillus
Levevis
Larveutviklingen skjer i tynne, nylig døde greiner av eik. Både hogstavfall og døde greiner som fortsatt henger på trærne kan brukes. Larven lever først under barken, men gnager seg snart inn til kjernen i greina. Utviklingen tar ett eller to år. De voksne insektene kan finnes løpende rundt på egnede greiner i mai-juli. Arten kan finnes sammen med flere andre trebukker: Phymatodes alni, Xylotrechus antilope, vepsebukk Clytus arietis, Pyrrhidium sanguineum, Anaesthetis testacea og eikebarkbukk Plagionotus arcuatus.
Anna Wisborg Blix
Hun har en mastergrad i biologi fra Universitetet i Oslo og vant Masterstipendet 2012 hos Akademika forlag for sin masteroppgave i økologi. Hun har fagansvar for «sau og geit» i Store norske leksikon. Hun jobbet som politisk rådgiver i Sabima fra 2013 til 2017, der hun jobbet med kulturlandskap. I februar 2018 utga Manifest forlag hennes første bok, ''En hyllest til sauen. Fortellinga om det lille dyret som bygde landet''. I 2023 kom hennes andre bok ut hos Cappelen Damm, 40 uker, en menneskegraviditet og 81 andre måter å få barn på.
Hun ble valgt inn som kommunestyrerepresentant for Rød Valgallianse i Hammerfest i 2003, og har vært organisasjonssekretær og sentralstyremedlem i Rød Ungdom og førstesekretær for bystyregruppa til Rødt Oslo. Ved stortingsvalget 2009 var Blix førstekandidat for Rødt i Finnmark. Fra og med 2018 er hun politisk rådgiver i stortingssekretariatet til Rødt.
Blix var redaktør for RadiOrakel fra 2006 til 2007. Hun driver nå med forskningsformidling og har blant annet bidratt i radioprogrammet Ekko, og bidrar jevnlig til spaltene «Forskningsfronten» i Morgenbladet og «Naturligvis» i Klassekampen.
Phymatodes pusillus
Utbredelse
Arten er utbredt i Mellom- og Sør-Europa østover til Kaukasus. I Norden er den bare funnet i et lite område i Småland i Sverige.
Den jødiske autonome oblastens flagg
Den jødiske autonome oblastens flagg består av en hvit duk med smale, vannrette striper i regnbuens farger: rødt, oransje, gult, grønt, lyseblått, mørkeblått og fiolett. Flagget er i størrelsesforholdet 2:3. De smale fargede stripene skal utgjøre en førtidel av flaggets bredde og er skilt av smale hvite striper tilsvarende en hundreogtjuedel av flaggets bredde.
Den jødiske autonome oblastens flagg ble innført 31. juli 1996. Det er tegnet av Aleksander Dimitrievitsj Valiajev.
Percy Beard
Beard vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 110 meter hekk med tiden 14,7 bak sin landsmann George Saling som vant på 14,6.
Gemini (nettsted)
Gemini.no er NTNUs og Sintefs felles satsing på allmennrettet formidling av forskning og innovasjon. Fra 2015 er formidlingskanalen nettstedet Gemini.no, hvor det fortløpende publiseres forskningsnyheter. Nettstedet inneholder også alle artikler fra papirmagasinet Gemini fra og med årgang 2003.
I 2019 skiftet den engelske versjonen av Gemini.no navn til Norwegian SciTech News, for å synliggjøre bedre hva som formidles på nettstedet.
Gemini ble den første tiden, i perioden 1987–1993, utgitt i avisform. I 1993 ble dette endret til magasinform. Fra samme år utkom magasinet også i engelsk utgave.
Krutt
Krutt er et stoff som brenner svært hurtig og brukes som drivstoff i skytevåpen. Det finnes to typer, svartkrutt og røyksvakt krutt. Flammefronten ved forbrenning av krutt forplanter seg ved termisk ledning og har en hastighet som er lavere enn lydhastigheten i stoffet. Dette er forskjellig fra dynamitt som detonerer med supersonisk hastighet.
Gemini (nettsted)
Gemini økte sin digitale satsing i mars 2013 ved å lansere Gemini.no. Til og med 2014 ble Gemini fortsatt utgitt i trykt versjon, to ganger i året, på norsk og engelsk, med et utvalg av de beste artiklene fra nettutgaven. Gemini har betydning for dagsavisenes omtale av NTNUs forskning
Krutt
Svartkrutt
Svartkrutt ble mest sannsynlig oppfunnet i Kina på 800-tallet. Derfra spredte kunnskapen seg vestover med silkeveien. Men det er vanskelig å stadfeste nøyaktig og hvor det ble oppfunnet. Kineserne var langsomme til å utvikle bruksområdene til kruttet. Til å begynne med ble det benyttet til fyrverkeri, og til å lage små eksplosiver. Første gang det ble benyttet militært, men ikke i særlig omfattende grad, var under Song-dynastiet, i form av små raketter til å skremme fiendens hester. Men det var ikke før engang mellom 1300 og 1310 at kineserne utviklet en kanon. Det hevdes også at India kunne produsere krutt på samme tid.
I Europa derimot, ble kruttet kjent langt senere enn i Kina. Der regnes munken Berthold Schwarz i Freiburg som opphavsmannen til kruttet slik vi kjenner det. I europeisk sammenheng vil kruttets historie til våpenbruk starte fra omkring år 1310 og var det eneste praktiske sprengstoffet fram til slutten på 1800-tallet. Men temmelig raskt utviklet man relativt effektive kanoner som revolusjonerte krigskunsten på kort tid etter at de antagelig første kanoner ble satt inn under beleiringen av Metz i 1324. Året etter er det belegg for at kanoner inngikk i arsenalene over hele Europa.
Krutt består av trekull, svovel og salpeter. I antikken var man godt kjent med egenskapene til svovel og trekull. I Europa blir imidlertid ikke egenskapene til salpeter dokumentert før Roger Bacon og Albertus Magnus. Omkring 1248 beskriver Bacon i sin bok «De Secretis Operibus Artis et Naturae» en indirekte formel på svartkrutt. Videre i hans bok «Opus Majus» fra 1268 gis oppskriften for å lage kinaputter. Albertus Magnus beskriver i en bok han skrev før han døde i 1280 en oppskrift på en kruttype for å lage «flyvende flammer» (raketter og fyrverkeri).
I dag brukes det mest til fyrverkeri.
I begynnelsen var kruttet ikke blandet optimalt, og salpeteret var ikke rent, men på 1600-tallet nådde man tett på nåtidens optimale blandingsforhold: 75 % salpeter, 10 % svovel og 15 % trekull. Framstillingen skjer ved at råmaterialet finmales i en kulemølle og blandes med ren alkohol/sprit til en deig, som eltes. Denne valses ut til tynne flak som tørker, og knekkes til kruttkorn. Mange av kruttets egenskaper (som forbrenningshastighet) bestemmes ved størrelse, størrelsesfordeling og form på kruttkornene.
En kuriositet er at krutt brenner når det fuktes med spritblanding med mer enn 57,1 volumprosent alkohol (ved 10.6°C). Dette er definert som den tradisjonelle «100 % proof spirit» i Europa. Dette ble brukt til å teste alkoholinnhold i sprit med. Da la man en haug svartkrutt på en skål og helte på så mye sprit at det nesten begynte å sive ut. Brant det da med klar blå flamme, var spriten «100-proof» og ren nok til å være drikkende. Amerikanerne bruker et forenklet mål der 100 proof tilsvarer 50 volumprosent alkohol (114.2 US Proof = 100 EU proof).
Røksvakt krutt
På slutten av 1800-tallet tok dette over som drivstoff i skytevåpen. Det ble opprinnelig fremstilt ved å dyppe bomull i en blanding av konsentrert svovelsyre og konsentrert salpetersyre. I dag brukes nitrocellulose, nitroglyserol eller blandinger av dette.
Svovelfritt krutt
Sent på 1800-tallet ble det svovelfrie kruttet oppdaget i England. Dette (SMP = sulfur-free mealed powder) ble fremstilt på samme måte som svartkrutt med 70,5 % salpeter, 29,5 % trekull, noen få dråper sprit/alkohol men uten svovel.
Krutt til småvåpenammunisjon doseres fortsatt etter vektenheten grain i nesten hele den vestlige verden.
Jehovas vitners organisasjon
Jehovas vitner har ikke noe skille mellom legfolk og prester i sin organisasjon. Alle mannlige, døpte medlemmer som regnes for kvalifisert kan bli utnevnt til forskjellige verv i menigheten. Jehovas vitner omtaler selv dette som en teokratisk ordning.
Betel
Jehovas vitners hovedkontor og avdelingskontorer går under betegnelsen Betel (Betel betyr «Guds hus»). De som bor der og tar hånd om arbeidet der, kalles Betel-familien. Hovedkontoret er i Warwick (New York), og det er avdelingskontorer i 89 land og områder over hele verden. Avdelingskontoret i Norge ligger i Ytre Enebakk. Hovedkontoret og alle avdelingskontorene er åpne for besøk for offentligheten.
Polygonia
Polygonia er en slekt av nettsommerfugler i den store familien flikvinger (Nymphalidae). Slekten blir noen ganger regnet til slekten Nymphalis.
Frank Löffler
Frank Löffler (født 9. august 1980 i Immenstadt im Allgäu) er en tysk tidligere skihopper. Han representerte SC Oberstdorf.
Polygonia
Utseende
Middelsstore, brunoransje sommerfugler med svært flikete vinger. Undersiden er brunspraglete, med en mer eller mindre tydelig, hvit, C- eller kommaformet tegning.
Utbredelse
Slekten er utbredt i Holarktis.
Frank Löffler
Löffler debuterte internasjonalt i kontinentalcupen i 1996-97-sesongen. I verdenscupen debuterte han med 24.-plass i storbakken i Harrachov 7. februar 1999. Hans beste individuelle plassering i verdenscupen var 7.-plass i Iron Mountain 26. februar 2000. Sammenlagt i verdenscupen ble han som best nummer 23, i sesongen 2000-01. Hans siste verdenscuprenn var i Engelberg 16. desember 2001.
Frank Löffler ble juniorverdensmester med Tyskland i lagkonkurransen i junior-VM i St. Moritz i 1998. I det individuelle rennet ble han nummer 14. I senior-VM i Lahtis i 2001 ble han nummer 28 i normalbakken og nummer 40 i storbakken.
Han ble tysk mester individuelt i 2002 og tok bronsemedalje i 2000 og 2003. I lagkonkurranse ble han tysk mester i 2000, 2002 og 2003.
Enindhilyagwa
Enindilyagwa er et australsk språk som tales på Groote Eylandt i Carpentariagulfen i Australia. Det blir av og til klassifisert som et gunwinyguansk språk, men denne koblingen er usikker, og det klassifiseres også iblant som et isolert språk.
Frank Löffler
En kneoperasjon i 2002 gjorde at han ikke kunne hoppe størstedelen av sesongen 2002-03. Da han ble skadefri i 2003, fikk han beskjed av den tyske landslagsledelsen om at han måtte slanke seg. Samtidig hadde legen hans rådet ham til å øke muskelmassen i beina for å stabilisere kneet. Da Löffler kritiserte landslagsledelsen og nektet å slanke seg, ble han satt ut av landslaget, og mistet hele 2003-04-sesongen. Han la opp som skihopper sommeren 2004.
Frank Löffler er barnebarn av skihopperen Sepp Weiler, som blant annet satte verdensrekord i skiflyging.
Vancouver
Vancouver er en by ved stillehavskysten i provinsen Britisk Columbia i det sørvestlige Canada. Byen hadde 603 502 innbyggere i 2011 og er den største av de vestlige canadiske byene. Vancouver inngår i regionen Metro Vancouver som med 2 313 328 innbyggere i 2011 er Canadas tredje største byområde.
Vancouver er det økonomiske og kulturelle senteret for det vestlige Canada. Filmindustrien har gitt byen tilnavnet Hollywood North. Den har en svært sammensatt befolkning og er blant annet kjent for sitt Chinatown, som er det største i Canada og neste største i Nord-Amerika. Den store befolkningen av innvandrere er i det alt vesentlige innvandret fra Asia. Det finnes også ganske mange mennesker med skandinaviske røtter i byen.
Byen ble oppkalt etter den britiske kapteinen George Vancouver som var på oppdagelsesreise i området i 1792. Fra 1867 ble det etablert store sagbruk i bydelen Gastown, og i 1886 fikk stedet byprivilegier. Da en transkontinental jernbane knyttet Vancouver til Øst-Canada året etter, fikk byens naturlige havn stor betydning for handelen med Asia. Havnen er i dag Canadas travleste og nummer fire blant Nord-Amerikas havner målt etter godsmengde. I dag er handel, treforedling, gruvedrift, turisme, underholdningsindustri og høyteknologi viktige næringsveier.
Jehovas vitners organisasjon
Betel
Vakttårnets bibel- og traktatselskap og noen andre korporasjoner utfører en rekke oppgaver og representerer Jehovas vitner juridisk.
Vancouver
Vancouver avholdt Expo 86, og var vertsby for Olympiske vinterleker 2010, sammen med Whistler som ligger 125 km lengre nord.
Jehovas vitners organisasjon
Det styrende råd
Det styrende råd utgjør Jehovas vitners internasjonale ledelse, og består av en gruppe menn som holder til ved hovedkontoret i New York som alle tilhører «de salvede». Rådet har ansvaret for forståelsen av lærespørsmål. Jehovas vitner henviser til Jesu ord i Matteus 24:45-47: «Hvem er egentlig den tro og kloke slave, som hans herre har satt over sine tjenestefolk for å gi dem deres mat i rette tid? Lykkelig er den slaven hvis hans herre, når han kommer, finner ham i ferd med å gjøre dette! Jeg sier dere i sannhet: Han skal sette ham over alt det han eier.» De lærer at denne «tro og kloke slave» er en kollektiv person, den samme gruppen som «den salvede rest», altså de gjenlevende på jorden av de 144 000 som til sist skal herske med Jesus i himmelen. Ordene om at Herren skulle «sette ham over alt det han eier» brukes da som grunnlag for at det er disse som skal lede organisasjonen. Det styrende råd ses på som den utøvende delen av «den tro og kloke slave».
Det styrende råd var tidligere identisk med styret for Vakttårnets bibel- og traktatselskap. I 1970-årene fant det sted flere organisasjonsmessige forandringer. Flere oppgaver som hadde ligget under presidentens kontor, skulle fra nå av bli tatt hånd om av flere personer. Fremdeles var de som satt i styret for selskapet, med i det styrende råd. Men i år 2000 fant nye omorganiseringer sted, og selskapets styre og rådet ble adskilt.
Vancouver
Natur og klima
Selve storbybebyggelsen strekker seg over 2 878 km², mens Vancouver kommune bare utgjør sentrumsområdene på Burrardhalvøya med 114,7 km². Byen har en av Nord-Amerikas største byparker, Stanley park, på hele 404,9 hektar. Umiddelbart nord for byen, på nordbredden av Burrard Inlet, starter fjordlandskapet hvor Rocky Mountains strekker seg helt ned til kysten, under navnet North Shore Mountains. Denne fjellkjeden strekker seg videre oppover hele vestkysten av Canada og begrenser både Vancouvers vekst nordover og betingelsene for storbyer på vestkysten.
Jehovas vitners organisasjon
Avdelingsutvalgene
Avdelingsutvalg, som består av tre eller flere menn ved hvert avdelingskontor, leder arbeidet i det området som et avdelingskontor har ansvar for. En av de som sitter i utvalget er koordinator ved avdelingskontoret. Avdelingsutvalgene utnevner på vegne av det styrende råd personer til forskjellige verv i landet eller området de fører tilsyn med.
Vancouver
Natur og klima
Opprinnelig hadde Vancouverområdet temperert regnskog med store barskoger, lønn og or. Typiske arter har vært douglasgran, kjempetuja og vestamerikansk hemlokk. Enorme bartrær ble derimot tidlig hugget ut, eksempelvis ble dagens Stanley park hugget ut i de to første tiårene etter grunnleggelsen av kommunen i 1866. Mange innførte trær vokser i Vancouver, deriblant palmer, apeskrekktre, magnolia og rhododendron. Mange gater er kranset av det japanske kirsebærtreet Sakura eller av hestekastanje.
Jehovas vitners organisasjon
Reisende tilsynsmenn
Reisende tilsynsmenn besøker menighetene jevnlig på vegne av organisasjonen. Omkring 20 menigheter utgjør en krets som en kretstilsynsmann fører tilsyn med. Han besøker hver menighet i kretsen to ganger i året. Flere kretser danner til sammen et område som en områdetilsynsmann fører tilsyn med. Han samarbeider med kretstilsynsmennene og besøker de ulike kretsene på de årlige kretsstevnene. Hele Norge utgjør i dag ett område med 8 ulike kretser.
Vancouver
Klima
Byen har et mildt kystklima, som kan sammenlignes med det man finner på vestkysten av Norge. Somrene preges av mer tørke enn vi opplever i Norge, særlig i juli og august. Ellers er året regnfullt, ikke minst i perioden oktober-mars. Vintrene er milde med relativt mye nedbør. Middel årsnedbør er 1 200 mm ved Vancouver lufthavn, men topografien gir store forskjeller i nedbørmengde i storbyområdet. Temperaturene spenner i gjennomsnitt fra 22 °C dagtemperatur i juli-august (inntil 30 °C) til 6,1 °C dagtemperatur i desember-januar.
Jehovas vitners organisasjon
Reisende tilsynsmenn
Avdelingskontorene får også med jevne mellomrom besøk av sonetilsynsmenn som besøker en gruppe land. På slike besøk fører de tilsyn med virksomheten i landet, og holder et ekstraordinært foredrag for et utvalg inviterte menigheter.
Vancouver
Klima
Det hender at snøen legger seg i byen, men et vanlig år er det kun elleve dager med snøfall, og gjennomsnittsåret har 48,2 cm samlet snøfall. Vintrene er milde sammenliknet med Canada forøvrig, det er frost i 46 dager per år, men bare 4-5 dager med frost hele døgnet.
Jehovas vitners organisasjon
Reisende tilsynsmenn
Jehovas vitner ser den bibelske historien om samarbeidet mellom Paulus og Timoteus som forbilder for sin ordning med tilsynsmenn som reiser rundt og fører tilsyn med flere menigheter i et område.
Vancouver
Historie
Arkeologiske utgravninger tyder på at det kan ha bodd mennesker på Burrardhalvøya i 8-10 000 år. Ulike stammer av Coast Salish-kulturen bodde i området i historisk tid, med landsbyer både ved munningen av Fraser-elva og i dagens Stanley Park. Spanjolen José María Narváez var den første europeeren her i 1791, og målet med de tidlige utforskningene var å finne en mulig sjøvei gjennom det nordamerikanske kontinentet. Utforskningen som skulle få størst økonomisk betydning kom med North West Companys handelsmann Simon Fraser, som kom fra øst og reiste nedover vassdraget til sjøen i 1808. Stor tilflytting ble det ikke før Fraser-gullrushet i 1858, da om lag 25 000 menn slo seg ned i Fraser-vassdraget og grunnla handelsposten New Westminster, som også i dag er en selvstendig forstadskommune i storbyområdet. Selve Vancouver fikk sin første bebyggelse først i 1862, og fikk ikke byrettigheter før 1886, som en av de yngste storbyene i Canada. Sagbruksanlegget Hastings Mill i Gastown-strøket ble en hjørnesteinsbedrift i en by som var helt dominert av tømmerhandel og treforedling.
X&Y
X&Y er det britiske popgruppen Coldplays tredje album. Albumet solgte 8,3 millioner eksemplarer på verdensbasis i 2005. Førstesingelen «Speed of Sound» ble som best nr. 2 i Storbritannia og nr. 8 i USA.
Vancouver
Historie
Med Canadian Pacific Railway (CPR) ble 1880-årene gjennombruddet for havnebyen Vancouver. Byen ble transitthavn for øst-vestlig handel ikke bare i Canada, men også mellom Asia og Europa via Atlanterhavet. Anleggelsen av jernbane hadde vært et sentralt krav for borgerne i British Columbia, da de tok stilling for å gå med i Canada-konføderasjonen i 1871. Da jernbanen var sluttført til stillehavskysten i 1886, falt det sammen med den formelle grunnleggelsen av Vancouver by som endestasjon for anlegget. Allerede etter to måneder brant hele byen ned, men ble raskt gjenoppbygget. Under Klondike-gullrushet i 1898 fungerte Vancouver som handelsstasjon for utrustning av de mange ekspedisjonene nordover. Handelsmannen Charles Woodward åpnet varehuset Woodward's i 1892 og fikk raskt konkurranse av Spencer's og Hudson's Bay Company. Snart vokste befolkningen meget raskt, fra 1 000 i 1881 til drøye 20 000 i 1900 og hele 100 000 i 1911. Mange kinesiske og andre asiatiske arbeidere fikk arbeid med jernbaneutbyggingen, og de kummerlige forholdene deres kombinert med kulturforskjeller avfødte både politiske kriser og dannelsen av den rasistiske anti-innvandrings-organisasjonen Asiatic Exclusion League i 1907.
Jehovas vitners organisasjon
Menighetene
De lokale menighetene organiserer distrikter som hver er et geografisk avgrenset område som menigheten har ansvar for å forkynne i. Dermed er evangeliseringsarbeidet godt organisert med tanke på å nå ut til beboerne. Hver menighet sørger også for å distribuere litteratur til hvert enkelt vitne. Litteratur bestilles og forsendes gjennom avdelingskontoret.
Vancouver
1900-tallet
Jernbaneselskapet var den store kilden til investeringskapital før og etter århundreskiftet, men med dominansen av store selskaper fulgte en radikalisering av arbeiderbevegelsen i byen. En storstreik i 1903 rettet seg mot anerkjennelse av retten til fagforeningsorganisering ved CPR, og harde arbeidskonflikter i hele provinsen førte i 1918 til Canadas første generalstreik. Sosial uro førte også til forbud mot kinesisk innvandring fra 1923. Under depresjonen i 1930-årene gikk én av ni canadiske familier på sosialhjelp, og i disse årene blusset det opp sterkere klassekamp og en ny streikebølge. I 1935 satte arbeidsløse i gang protestmarsjen On-to-Ottawa Trek for å protestere overfor de føderale myndighetene, men de ble stoppet underveis og internert i canadiske fengsler. Mange av dem ble senere frivillige i den spanske borgerkrigen. De store sosiale spenningene førte også til en tidlig oppblomstring av feminisme, avholdsbevegelse og ulike andre sosiale organisasjoner. Det var alkoholforbud fra 1914 til 1921, da provinsregjeringen etablerte vinmonopol som fortsatt har omsetningsmonopol i British Columbia. I mellomkrigstiden førte også asiatisk bruk og salg av opium til den første prosessen med forbud mot narkotika i Canada.
Den jødiske autonome oblastens våpen
Den jødiske autonome oblastens våpen består av et grønt skjold med en sibirtiger og med hvite og blå striper over og under. Sibirtigeren (også kalt amurtiger) vender med hensikt mot heraldisk venstre, motsatt av det som er vanlig i heraldikken. Dette skal vise til Den jødiske autonome oblastens uvanlige historie og særegne utvikling. De hvite og blå stripene, som minner om det jødiske bønnesjalet, symboliserer elvene Bira og Bidzjan.
Sverre Bentzen
Sverre Bentzen (født 6. oktober 1941, død 4. januar 2022 i Oslo ) var norsk skuespiller.
Vancouver
1900-tallet
I årene etter andre verdenskrig skjedde det en rask utbygging av byen, og flere store broprosjekter forbandt nå forstedene med Vancouver over den mektige Fraser-elva. Byen fikk egen TV-stasjon i 1953, og det ble reist universiteter i form av British Columbia Institute of Technology i 1960 og Simon Fraser University i 1965. Forøvrig ble miljøorganisasjonen Greenpeace stiftet i Vancouver i 1971. Byutviklingen skjøt ny fart foran Expo 86, da både Vancouver SkyTrain, den overbygde arenaen BC Place Stadium, Science World og Canada Place stod klart for verdensutstillingen. Samtidig har Vancouver utviklet store sosiale problemer de senere årene. Tildelingen av Vinter-OL 2010 har gitt byggearbeider som har gitt kjærkomne oppdrag til byens anleggsbransje under finanskrisen.
Byplan og byutvikling
Med 5 335 innbyggere per km² er Vancouver et tettbebygd byområde. Havet i vest og North Shore Mountains i nord begrenser byens naturlige utbredelse, og flere mennesker bor urbant i sentrumsnære områder enn hva tilfellet er i mange andre nordamerikanske byer. På 1950-tallet oppmuntret byens planleggingsmyndigheter framveksten av høyhusbebyggelse og utvikling av forlatte industritomter, kompensert med prioritering av større park- og grøntområder. Midt på 1980-tallet ble Coal Harbour bygd ut til bolig- og forretningsområde, slik det også skjedde med forlatte havneområder i mange europeiske byer på denne tiden. I nyere tid har begrepet ecodensity vært i bruk om byutviklingen – hvor urban livskultur utvikles med de goder det har for kulturell livskvalitet og økologisk gunstig korttransport. Likefullt er bruken av kollektivtransport relativt liten og for forstadsboerne er bilen det dominerende fremkomstmiddelet.
I sentrum har det vært eksperimentert med moderne og modernistisk arkitektur, bl.a rundt Vancouver Art Gallery, Harbour Centre, Vancouver Law Courts, Robson Square og Vancouver Library Square. I forrige århundre ble høyhus reist med Carter-Cotton Building, deretter Dominion Building  i 1907 (53 meter), Sun Tower i 1911 (82 meter), og ikke minst Marine Building i 1930 (98 meter). De to sistnevnte var i tur og orden høyeste profane bygning i det britiske imperiet utenom England, og Marine Building var tydelig inspirert av skyskraperbyggingen i New York.
Sverre Bentzen
Utdannelse og karriere
Han begynte sin karriere som elev ved Chat Noir Teater i Oslo. Deretter arbeidet han ved Rogaland Teater, Trøndelag Teater, Oslo Nye Teater og Fjernsynsteatret. I 1990 ble han ansatt ved Det norske teatret, der han forble resten av sin karriere.
Vancouver
Byplan og byutvikling
Det moderne, tidligere hovedkvarteret til kraftselskapet BC Hydro er i nyere tid omgjort til boligkomplekset Electra. På Canada Place ligger det telt-formede utstillingsområdet Vancouver Convention & Exhibition centre nede ved sjøen, med moderne forretningslokaler og verdens første permanente IMAX-3D-kino. Utstillingssenteret ble bygget ferdig til verdensutstillingen Expo 86 som Vancouver var vertsby for, med hovedutstillingsområde på nordbredden av False Creek. To monumentale bygg som preger sentrumsbildet er rådhuset (1936) og Vancouver Hospital (1958). Høyest troner likevel One Wall Centre fra 2001 (150 meter), Shaw Tower fra 2004 (149 meter), og Living Shangri-La fra 2009 (201 meter).
Sverre Bentzen
Utdannelse og karriere
Bentzens innsats i Russerevyen i Oslo i 1960 resulterte i engasjement i Chat Noir i perioden 1960–1962.
Vancouver
Transport og næringsliv
Sysselsatte bruker i meget høy grad bil til arbeidsstedet, få bruker kollektivtrafikk – i 2006 var fordelingen 745 000 versus 165 000 sysselsatte som brukte hhv bil og kollektivtrafikk til arbeid. Metrosystemet Vancouver SkyTrain er en tre-linjers svevebane, under betegnelsen Skytrain, med om lag 210.000 passasjerer daglig.
Sverre Bentzen
Utdannelse og karriere
På sine eldre dager spilte han blant annet Den arbeidslause i Personkrins 3:1 av Norén, direktør Whalen i Ingenting om nattergalen av Tennessee Williams, Zauberkönig i Historier frå Wienerskogen av von Horvath, Sorin i Måken av Tsjekhov, den eldste Peer i Robert Wilsons Peer Gynt-oppsetning, Ernst i Kaos er granne med Gud av Norén, gamle Mahon i Helten frå den grøne øya av Synge, Big Daddy i Katt på heitt blekktak av Tennessee Wiliams, Oidipus i Døden i Teben av Jon Fosse/Sofokles, Peachum i Tolvskillingsoperaen av Brecht/Weill. Han hadde også roller i flere spel, herunder Spelet om Heilag Olav (Stiklestadspelet) og Kristin Lavransdatter på Jørundgard Middelaldersenter i Sel kommune.
Vancouver
Transport og næringsliv
Inntektsnivået i byen er trolig høyere enn i delstaten som helhet, med en median inntekt på 55 231 CA$ i 2005, mot 52 709 CA$ for delstaten som helhet, men det er særlig de barnløse familiene som har betydelig høyere inntekt enn delstatsnivået. Derimot er det en noe større andel i lavinntektsarbeid i Vancouver enn i delstaten ellers, om lag hver femte arbeidstaker er lavtlønnet i storbyområdet. I oppgangsåret 2006 var arbeidsløsheten relativt lav – 5,6% – og yrkesdeltakingen var 66,8%. Svært mange arbeider i tjenestenæringene, i alt arbeidet 837 245 mennesker (73%) i private tjenestenæringer og 161 295 (14%) i offentlig tjenesteyting, mens industrien og naturfaglig virksomhet bare sysselsatte 108 290 (11,4%), hvorav bare drøye 40 000 arbeider i tradisjonell industri og kraftforsyning. Regner man sammen bygge- og industrivirksomhet, sysselsatte derimot disse bransjene hele 170 000 arbeidstakere.
Jehovas vitners organisasjon
Menighetene
I byer og på større tettsteder blir det gjerne flere lokale menigheter som er virksomme, og en bytilsynsmann blir utnevnt til å koordinere felles aktiviteter.
Bes
Bes (også transkribert som Bisu) er i henhold til oldtidens egyptiske religion og mytologi en munter, men stygg og vanskapt dverggud. Sammen med sin feminine motpart Beset ble de æret som en beskytter av hjemmet og husholdningen, og i særdeleshet av mødre og barn, og barnfødsler. Bes kom senere til å bli forstått som en forsvarer av alt som var godt og fiende av alt som var ondt.
Vancouver
Transport og næringsliv
I Vancouver har en rekke store selskaper sitt hovedkontor. Viktige næringer er høyteknologi og telekommunikasjon, havnevirksomhet, kraftproduksjon, gruver og skogsindustri, filmproduksjon og fiske. Sammen med den amerikanske nabobyen Seattle utgjør Vancouver et økonomisk tygdepunkt på stillehavskysten med betydelig intern handel, og stor eksport. I 2009 har British Columbia sterkere økonomisk vekst og bedre økonomi enn resten av Canada. I 2011 senkes provinsens selskapsskatt fra 16,5% til 10%, og kombinert med føderale skatter innebærer dette at selskapsskatten på overskudd blir 25% fra 2012. Provinsen har lovpålagt budsjettbalanse i de offentlige finansene, og har innført en karbonskatt på 10 CA$ per tonn og som øker til 30 CA$ per tonn i 2012. Målet er å redusere klimagassutslippene fra 2007-nivået med 33% innen 2020, og foruten karbonskatt er det også innført skatteletter for grønne investeringer.
Den jødiske autonome oblastens våpen
Våpenet ble innført 31. juli 1996. Det er tegnet av Julia Borisovna Bardysj-Kosvitsntseva.
Bes
Mens eldre studier identifiserte Bes som en import fra Nubia under Mellomriket, har senere forskning indikert at han var tilstedeværende i oldtidens Egypt siden begynnelsen av Det gamle rike. Omtaler og hentydninger til Bes kan bli sporet tilbake til de førdynastiske kulturer i Nildalen. Imidlertid ble hans kult ikke utstrakt over hele Egypt før ved begynnelsen av Det nye rike.
Jehovas vitners organisasjon
Menighetene
De som tjener som tilsynsmenn i en menighet og er ansvarlige for organisering av aktiviteter og for åndelig veiledning kalles eldste. De utgjør til sammen eldsterådet i menigheten og kommer sammen med jevne mellomrom for å drøfte menighetens saker. Forskjellige eldste i en menighet har forskjellige oppgaver. Den av de eldste som leder eldsterådets møter, kalles koordinator for eldsterådet (tidligere presiderende tilsynsmann). Den lokale menighetens offentlige forkynnelsesarbeid organiseres av tjenestetilsynsmannen, mens sekretæren har ansvaret for menighetens opptegnelser og diverse papirarbeid. Andre faste verv i eldsterådet er skoletilsynsmannen og vakttårnstudielederen, som leder hver sin del av det ukentlige møteprogrammet.
Vancouver
Transport og næringsliv
De største selskapene i byområdet er havneselskapet Port Metro Vancouver, energiselskapet Terasen, restaurantkjeden A&W Canada, HSBC Bank Canada, CTC Bank of Canada, EA Canada (endel av USA-registrerte Electronic Arts), IT-selskapet Sierra Systems, samt transportselskapet CHC Helicopter. Om lag 60% av Canadas gruveselskaper er lokalisert i British Columbia. Selskapet Ballard Power Systems utvikler og produserer brenselceller, og det er også mange nye selskaper innen trådløs teknologi og tjenester.
Bes
Ikonografi
Moderne forskere som James Romano mener at i de eldste inskripsjoner var Bas en representasjon av løve som reiste seg opp på bakbeina. Etter den tredje mellomepoke ble Bes som oftest framstilt med kun hodet eller ansiktet, og ofte benyttet som beskyttende amuletter.
Jehovas vitners organisasjon
Menighetene
I tillegg til eldste tjener mannlige medlemmer i menigheten som menighetstjenere (tilsvarende det som gjengis med diakoner i mange bibeloversettelser). Disse bistår de eldste ved å ta seg av mange praktiske oppgaver. De kan være ordensvakter på møtene, ordne med litteraturforsendelser, koordinere menighetens distrikter, organisere renholdet av Rikets sal, føre menighetens regnskap og lignende. De er også med på å holde taler på møtene.
Vancouver
Transport og næringsliv
Et interkommunalt selskap, Metro Vancouver, har ansvar for vannforsyning, avfall, resirkulering og andre fellestjenester for alle kommunene i storbyregionen, og er en stor arbeidsgiver i området. Bruken av offentlig-privat samarbeid er utbredt.
Bes
Dyrkelse
Bilder og framstillinger av guddommen ble oppbevart i hjemmene og han ble framstilt meget forskjellig fra andre egyptiske guder. Normalt ble egyptiske guder vist i profil, men Bes ble vist i forfra, med skjegg og tungen stikkende ut, med fallos, og tidvis med en soldats kledning som om han var klar til å angripe den ondskap som måtte nærme seg. Da han skremte vekk demoner fra husene ble hans statue satt opp som beskyttelse.
Jehovas vitners organisasjon
Menighetene
Utnevnelser til slike oppgaver må alltid godkjennes av landets avdelingskontor, vanligvis etter anbefaling fra det lokale eldsteråd og den besøkende kretstilsynsmannen. En utnevnelse opplyses i menigheten. Før man kan bli utnevnt som eldste, må man ha vært menighetstjener en tid. Som regel får menn slike verv når de har blitt minst tjue år, og eldste blir man som regel ikke før man er i slutten av tjueårene eller eldre.
Vancouver
Befolkning og språk
Vancouvers storbyområde utgjør med 2,1 millioner innbyggere drøyt halvparten av British Columbias befolkning på 4,1 millioner. Storbyens befolkning er litt yngre enn provinsens, og dette skyldes at det særlig er flere studenter og småbarnsforeldre i storbyområdet enn utenfor. Det er rimelig å anta posisjonen som studie- og høyteknologiby som en forklaring på dette.
Sverre Bentzen
Utdannelse og karriere
På film hadde Bentzen biroller i blant annet Herman (1990), Farlig farvann (1995) og Salige er de som tørster (1997).
Jehovas vitners organisasjon
Menighetene
Kvinner innehar ikke slike verv. Derimot kan både menn og kvinner utføre en spesiell tjeneste som forkynnere som går foran i forkynnelsesarbeidet og bruker et bestemt antall timer hver måned. Døpte medlemmer kan tjene som hjelpepionerer, som bruker 50 timer, eller pionerer, som bruker 70 timer (840 timer i året). I Norge er det over 400 faste pionerer, og på verdensbasis er det flere hundre tusen. Å tjene som pioner er noe en person søker om, og søknaden må godkjennes av menighetens eldste og landets avdelingskontor. Noen pionerer utfører spesiell tjeneste som spesialpionerer og tjener på steder hvor det er spesielt behov. Noen tjener som misjonærer og vil gjennomgå Vakttårnets Bibelskole Gilead og arbeide i et fremmed land som de blir sendt til. Misjonærer og spesialpionerer bruker 130 timer i måneden.
Av Norges cirka 10 000 forkynnere er det omtrent 1 000 eldste og omkring 700 menighetstjenere. I en del andre land er forholdstallet dårligere, og «behovet for flere brødre som kan ta ansvar» i menighetene nevnes ofte. Det anses som spesielt rosverdig om man har anledning til å flytte til «et sted med større behov» i hjemlandet eller et annet land.
Bes
Dyrkelse
Om han først var betraktet som beskytter av farao, ble han med tiden var en beskyttende husgud for folk flest, og gjennom egyptisk historie ble han ansvarlig for slike varierte oppgaver som å drepe slanger, bekjempe onde ånder, vokte over barn, støtte kvinner i barsel mot onde ånder og således tilstede med guddommen Thueris, en beskytter av fødende kvinner.
Ettersom han fordrev det onde ble Bes også et symbol på de gode ting i tilværelsen, som musikk, dans, og seksuell glede. I senere tid, under det ptolemeiske kongedømme, ble det bygget kamre, dekorert med malerier av Bes og hans hustru Beset. Egyptologer har tolket hensikten med disse for å øke seksuell yteevne eller ganske enkelt generelle ritualer for å bedre helsen.
Vancouver
Befolkning og språk
Engelsk er det største morsmålet med 1,19 mill brukere i 2006, mens 880 440 innbyggere hadde morsmål, og 27 000 hadde enten fransk eller fransk og engelsk som morsmål. Om lag 275 000 innbyggere behersket ikke engelsk i 2006, og av de ikke-engelskspråklige familiene snakket svært få noe engelsk hjemme. Svært mange av byens voksne befolkning – hele 47,2% – er første generasjons innvandrere. Av innvandrerbefolkningen på 831 265 personer hadde 388 740 kommet allerede før 1991, mens 151 690 hadde ankommet mellom 2000 og 2006.
Nesten hele innvandringen til British Columbia tas opp av storbyområdet Vancouver. Svært mange av innvandrerne er canadiske statsborgere, i 200 var i alt 238 145 ikke-canadiske borgere. I Vancouver er det relativt sett langt færre av opprinnelig indiansk avstamning,enn i delstaten som helhet. Av innvandrerbefolkningen er kinesiske innvandrere den største gruppen med 381 537, eller nesten halvparten av alle innvandrere. Det var spesielt populært blant velstående hongkongkinesere å få statsborgerskap i Canada i forbindelse med Kinas overtakelse av den tidligere britiske kolonien i 2007. Gruppen av sør- og sørøstasiater utgjorde 240 640, og i alt var bare om lag 46 300 eller 5,3% ikke-asiatiske innvandrere av innvandrerbefolkningen på 875 300 mennesker. Det er store grupper av filippinere, japanere, koreanere og andre asiatiske innvandrermiljøer.
Kultur og utdanning
Vancouver kalles ofte Hollowood North og har en stor filmindustri. Mange kanadiske og amerikanske tv-serier produseres her, eksempelvis The L Word. På grunn av canadiske skatteregler, er det billigere å produsere filmer der enn i Hollywood. Filmer som X-men, X-men 2 og X-men 3, og TV-seriene The X-Files, Stargate SG-1 og Stargate Atlantis, og mange andre er skapt i Vancouver.
Byen har tre universiteter – British Columbia Institute of Technology, University of British Columbia og Simon Fraser University. I 2006 hadde om lag 432 000 innbyggere universitetsutdanning, og dette utgjorde 2/3 av hele den høyt utdannede befolkningen i British Columbia. Av befolkningen 24-34 år hadde mer enn en tredjedel universitetsutdanning, og 183 408 eller 63,5% av alle i denne aldersgruppen hadde utdanning på høyskolenivå (college) eller høyere. Totalt hadde om lag 300 000 av byens befolkning tatt sin høyere utdanning utenfor Canada.
Bes
Dyrkelse
Som en annen form for beskyttelse ble bildet av dvergguden tatovert på en del kvinner. Det er påvist av avbildninger av aktive kvinner, slik som svømmende kvinner, kvinnelige dansere, akrobater og musikere, med Bes malt på huden. En kvinne med bildet av Bes tatovert høyt oppe på låret og i nærheten av skrittet kan være en hellig prostituert. Tatoveringen kan ha vært ment å beskytte mot kjønnssykdommer. Det har også blitt avdekket masker og kostymer av Bes fra Det nye rike. Disse har vært slitt, og antagelig ikke benyttet ved enslige festivaler, men kanskje av profesjonelle skuespillere.
Som mange egyptiske guder ble dyrkelsen av Bes og Beset eksportert til utlandet. Han ble særlig populær hos fønikerne, på oldtidens Kypros, og på det minoiske Kreta. På slutten av 500-tallet f.Kr. begynte bildet av Bes å bli spredt over Perserriket, som Egypt var underlagt for en tid. Bilder av Bes har blitt avdekket i den persiske hovedstaden Susa og videre unna i Sentral-Asia. Over tid ble bildet av Bes mer persisk i framtoningen, avbildet i persiske klær og frisyrer.
Bes' øy
Ibiza, en av øyene i Balearene, har avledet sitt navn, tilsynelatende, fra denne guden etter at fønikiske nybyggere i 654 f.Kr. opprettet en havneby, Ibossim (fra det fønikiske iboshim, avledet fra Bes), det vil si «Bes’ øy». Legenden hevder at fønikerne skal ha vært forbauset over at det ikke var giftige kryp eller slanger på øya, og antok derfor at den tilhørte Bes (<איבשם> ʔybšm *ʔibošim). Denne etymologien er populær, særlig i turistinformasjonen, men ikke overbevisende, selv om det er funnet en rekke statuetter og amuletter av Bes på øya. En annen tolkning er at det fønikiske (semittiske) ordet for øya var ai-b-ŝ-m, lest som ‘i-bŭsem, ‘i-bôsem, eller ‘i-besim, og navnet betyr enten «øya med furutrær» (sammenlignbart med det vestlige baleariske øy Pityousoi), eller mer sannsynlig «øya med balsam».
Kjøpesenter
Et kjøpesenter eller handlesenter er en samling av butikker på ett sted som markedsføres som en enhet under et eget navn. Butikkene i kjøpesentre er som oftest lokalisert i én bygning, eller i flere sammenbygde bygninger. I varmere strøk forekommer også utendørs kjøpesentre.
Selv om bransjesentre ikke er uvanlige, er som oftest butikkene i et kjøpesenter av forskjellig art, slik at kundene kan finne det meste av det de trenger, på ett sted. De fleste kjøpesentrene tilbyr gratis parkeringsplasser til kundene.
Et dødt kjøpesenter (på engelsk dead mall) er et kjøpesenter med høy andel ikke utleide lokaler eller lav kundetilstrøming, eller at det er utdatert eller forfaller på et eller annet vis.
Typer kjøpesentre
Man skiller ofte mellom regionssentre, bydelssentre og sentrumssentre. Førstnevnte type er gjerne lokalisert utenfor tettbebyggelse, eller i alle fall sentrumsbebyggelse, og det er meningen at kundene skal kjøre dit. Bydelssentre er vanlige i drabantbyer, og disse er gjerne planlagt i forbindelse med utbyggingen.
Historie
Hvis man definerer et kjøpesenter som et sted hvor mange butikker (utsalgssteder) holder til under samme tak eller samme bygningskompleks har de eksistert like lenge som byen. I antikkens Roma, i Konstantinopel, 1800-tallets basarer i Oslo, butikkgalleriene i Paris på 1800-tallet. Basarer har vært brukt i muslimske land i flere hundre år. I Paris finnes passasjene som oppstod på 1800-tallet. En slik passasje er også Galleria Vittorio Emanuele II i Milano, Italia. Det er oppkalt etter kong Victor Emmanuel II (italiensk Vittorio Emanuele II), Italias første konge, og ble bygd av G. Mengoni mellom 1865 og 1878. Parallet med passasjene oppstod de store varehusene. Det første var Bon Marché som ble åpnet i Paris i 1869.
Det moderne kjøpesenter
De første former for moderne kjøpesentre dukket opp i USA i 1916. Market Square i Chicago i Illinois hadde 28 butikker, 12 kontorer og 30 leiligheter samlet rundt en sentral plass, og her var også parkeringsmuligheter.
Kjøpesentre i Norge
Noen vil hevde at Kløverhuset, som ble grunnlagt 9. mars 1852, var det første varehuset i Norge, det hadde manufakturforretning, garn, en gros & detalj, konfeksjonsfabrikk, trikotasjefabrikk og skjortefabrikk. Men de fleste mener det første norske kjøpesenteret ble åpnet på Eiksmarka i Bærum i 1953 og hadde en salgsflate på 1 650 kvadratmetre.
Utviklingen fortsatte med Tveita og Lambertseter og fulgte utbyggingen av drabantbyene. Kjøpesenteret på Lambertseter med 5 200 kvadratmeter regnes for det første virkelige kjøpesenter og ble åpnet i 1957, og Veitvet med 12 000 kvadratmeter i 1958.
I Trondhjem ble Byåsen Butikksenter åpnet i 1962, i Oslo kom Manglerud Sentret i 1966, i Bergen kom Sletten Senter i 1964 og i Drammen kom CC-Drammen i 1968.
Det fantes 11 kjøpesentre i Norge i 1969, 62 i 1970, 165 i 1980 og 552 i 1990. I løpet av de siste 20 årene har gulvarealet i norske kjøpesentre blitt firedoblet. Av den totale detaljhandelen er kjøpesentrenes markedsandel nå oppe i over 1/3.
Kjøpesentertettheten i Europa
Kjøpesentertettheten i Europa i 2010, målt etter flate per 1000 innbyggere: